என் அன்பு அம்மாவுக்கு… - காதல் கவிதை

ஒரு வேலை 
 உனக்கு முன் 
  நான் இறக்க நேர்ந்தால் 
 அன்று ஒரு நாளாவது 
 எனை உன் மூத்தமகனாக பாவி 
  எனை மட்டும் நினை 
  என்னுடன் மட்டும் பேசு 
 எனக்காக மட்டும் அழு… 
 உன் ஸ்பரிசம் 
 எனை தீண்ட செய் 
  அந்நாள் முழுதும் 
 எனை உன் மடியிலிடு 
 உன் கைவிரலால் 
 என் தலை கோதிடு 
 எனக்காக விழும் உன் 
 விழிநீர்துளியனைத்தும் 
 என் முகத்திலிடு… 
 ஊன் உணவு உறக்கம் மறந்து 
  என் உயிர் நினை 
 உன் மூச்சுக்காற்று 
 எ‌ன் முகத்தில் படும்படி 
 என்னுடன் நெருக்கம் கொண்டாடு. 
 எனை ஊற்று நோக்கு 
  உனக்கான மிச்ச துளிகளை 
 செலவு செய்து கொண்டிருக்கும் 
 என் விழியின் மீது 
 உன் விருப்பம் கா‌ட்டு‌ 
 உனை தீண்ட துடித்த 
 என் கரங்களின் 
 விழைவு நிறைவேற்று… 
 எனை இறு‌தி‌நீராட்டு செய் 
 புத்தாடை அணிவி 
 நாணயத்தில் நெற்றி பொட்டிடு 
 முகபொலிவு கூட்டிடு 
 மூத்தானுக்கு இட்ட 
 திருஷ்டி பொட்டும் 
 கூட இட்டிடு… 
 கண்ணை தவிர மற்றவற்றை 
  கட்டி  தயா‌ர் செய் 
 கண்ணை விட்டது 
 இறு‌தி‌ வரை உனை பார்வையால் 
 தொட்டு செல்ல… 
 வாய்க்கரிசியை 
 வைத்து வைத்து 
 மெதுமெதுவாய் 
 மெதுமெதுவாய் 
 ரசித்து ஊட்டி உறவாடு… 
 இடுகாட்டுகோ சுடுகாட்டுகோ 
 விரல்பிடித்து இட்டுச்செல் 
 எரிந்து அணையும்வரை 
 என்னுடனிரு முடிந்தால் 
 வ‌ந்துவிடு என்னுடனே… 
 எவ்விறுதியாசையாவது 
 நிறைவேருமோ  இ‌ல்லை…?